王璣 (嘉靖進士)

王璣（），字在叔，號在菴，浙江衢州府西安縣人，民籍，明朝政治人物。

 生平 
早年入王守仁門下。嘉靖七年（1528年）戊子科浙江鄉試第四十二名舉人，八年（1529年）中式己丑科會試第二百四十八名，三甲第一百五十九名進士。授兵科給事中，十一年（1532年）差視內庫及御馬等監局，七月與河南道監察御史楊宜往山西大同勘察軍事失利一案，十二年（1533年）七月出為山東按察司僉事、兵備武定，十六年（1537年）升江西布政使司右參議，二十年（1541年）二月升山東按察司副使、兵備天津，督運廟工木材，二十三年（1544年）丁父憂，二十四年（1545年）丁母憂，服闋，二十九年（1550年）起為山東按察司副使、兵備徐州，同年秋升福建布政使司右參政，當時江北濟淮人民逃移，田地荒蕪，朝廷設才望重臣撫治，三十年（1551年）六月任都察院右僉都御史，充淮徐兗等處招撫營田使，三十二年（1553年）四月被兵科左給事中游震得論劾，回籍聽勘，致仕歸里，四十二年（1563年）卒於家《国朝獻徵錄》：王璣，字在叔，西安人。嘉靖己丑進士，拜兵科給事中。上疏論時政，乞分內閣重權，以防壅蔽。外補山東按察僉事，遷江西參議。屬歲歉饒之樂平業瓷浮梁者，輒盜兵讎殺，璣廉得其情，先為曉諭，乃拘逮首禍者置於法，餘並解散。轉山東按察副使，兵備天津。沿河奸人悉駕小艇名，假貿鹽實窺便，攘劫被害者莫能指實。璣為籍其船戶，官為編類，令船尾各畫一禽以相識，別許徑指其船禽以訴，盜無弗得，河道肅清。陞福建參政，進右僉都御史，充淮、徐、兗等處招撫營田使。所屬五府、三州，久罹災歉，千里蕭條。璣節浮費，勤勸課，流民復業者四萬二千九百有奇所，墾田地八千頃，凡歷再期，漸就緒，而以言官論列裁革，添設重臣回籍聽用，遂歸儒林錄，別號在菴。少時聞陳白沙之學，心亟仰之。渡江受業陽明之門，陽明稱其篤實。補山東按察僉事，輒進諸生，論學齊、魯士。彬彬向風家居以禮為訓，每身先之。接後學，溫然若家人。年七十餘，卒。嘗言平生無過人處，唯出處分明，未嘗屈身降志-{云}-。。

 著作 
著有《在菴遺稿》。

 家族 
曾祖王時言；祖父王璽；父王文暉（1456年-1544年），號吉菴，封奉政大夫山東按察司佥事；母張氏。

参考文献
徐階《封奉政大夫山東按察司佥事吉菴王公墓表》

J
Category:衢州人
Category:明朝兵科給事中
Category:明朝山東按察司僉事
Category:明朝江西布政使司參議
Category:明朝山東按察司副使
Category:明朝福建布政使司參政
Category:明朝右僉都御史